
Σύσταση Διεύθυνσης Επιθεώρησης, Τμημάτων, τροποποίηση και 
συμπλήρωση του Π.Δ. 320/1988 «Οργανισμός Υπηρεσιών του 
Υπουργείου Προεδρίας της Κυβέρνησης» (ΦΕΚ 149/Α") 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 17 του Ν. 1320/1983 (ΦΕΚ 6/Α/ 
1983). 


β) Της παρ. 5 του άρθρου 24 του Ν. 1558/1985 «Κυβέρνη¬ 
σης και Κυβερνητικά όργανα» (ΦΕΚ 137/Α/26.7.1985). 

γ) Της παρ. 10 του άρθρου 9 του Ν. 1586/1986 «Βαθμολο¬ 
γική διάρθρωση των θέσεων του δημοσίου, νομικών προσώπων 
δημοσίου δικαίου και των οργανισμών τοπικής αυτοδιοίκησης 
και άλλες διατάξεις» (ΦΕΚ 37/Α/1.4.1986). 

δ) Της υπ’ αριθ. Υ. 1140/1051173/1390/0001/1990 
κοινής απόφασης του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων του Υπουργού Οικονομικών στον 
Υφυπουργό Οικονομικών (ΦΕΚ 420/Β'). 

2. Την αριθ. 55/30.1.1991 γνωμοδότηση του Συμβουλίου 
της Επικράτειας μετά από πρόταση του Υπουργού Προεδρίς και 
του Υφυπουργού Οικονομικών: αποφασίζουμε: 

Άρθρο 1 

Σύσταση Διεύθυνσης Επιθεώρησης 

1. Στο Υπουργείο Προεδρίας της Κυβέρνησης συνιστάται Διεύ¬ 
θυνση Επιθεώρησης και συγκροτείται από τα παρακάτω δύο (2) 
Τμήματα με αρμοδιότητες - που κατανέμονται ως εξής: 

α) Τμήμα Επιθεώρησης. 

β) Τμήμα Επιθεώρησης Εθνικού Τυπογραφείου. 

2. Οι αρμοδιότητες του Τμήματος Επιθεώρησης είναι: 

α) Η άσκηση επιθεώρησης και ελέγχου των κεντρικών και πε¬ 
ριφερειακών υπηρεσιών του Υπουργείου Προεδρίας της Κυβέρνη¬ 
σης των περιφερειακών υπηρεσιών που ασκούν αρμοδιότητες του 
Υπουργείου Προεδρίας της Κυβέρνησης και των εποπτευομένων 
από αυτό φορέων, για τη διαπίστωση της κανονικής και εύρυθ¬ 
μης λειτουργίας τους και της ορθής εφαρμογής των κειμένων 
διατάξεων και σχετικών οδηγιών. 

β) Η διενέργεια διοικητικών ερευνών και διοικητικών εξετά¬ 
σεων σε υποβαλλόμενες καταγγελίες ή σε περιπτώσεις διαπιστου- 
μένων κατά το υπηρεσιακό έλεγχο αδικημάτων, κατόπιν εντολής 
του Υπουργού ή εξουσιοδοτημένου οργάνου και, σε έκτακτες πε¬ 
ριπτώσεις, μη επιδεχόμενες αναβολή, μετά από άμεση σχετική 
ενημέρωση και προφορική εντολή. 

γ) Η καθοδήγηση των περιφερειακών υπηρεσιών επί θεμάτων 
αρμοδιότητας αυτών κατά τον διενεργούμενο υπηρεσιακό 
έλεγχο. 

δ) Η συνεχής ενημέρωση της ηγεσίας του Υπουργείου για 
απασχολούντα τις περιφερειακές υπηρεσίες θέματα. 

ε) Η κοινοποίηση των υποβαλλομένων στη Διεύθυνση Επιθεώ¬ 
ρησης εκθέσεων επιθεωρησιακών ελέγχων ή αποσπασμάτων αυ¬ 
τών στις κατά περίπτωση αρμόδιες υπηρεσιακές μονάδες και δια¬ 
τύπωση παρατηρήσεων επ’ αυτών. 

στ) η τήρηση αρχείου εκθέσεων επιθεωρητών, ως και κάθε άλ¬ 
λου στοιχείου, για την παρακολούθηση του επιθεωρησιακού και 
ανακριτικού ελέγχου. 

ζ) Η μέριμνα για τον προγραμματισμό των επιθεωρησιακών 
ελέγχων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Οι αρμοδιότητες του Τμήματος Επιθεώρησης Εθνικού Τυ¬ 
πογραφείου είναι είναι οι περιγραφόμενες στην πιο πάνω παρά¬ 
γραφο, για την υπηρεσία του Εθνικού Τυπογραφείου. 

Άρθρο 2 

Σύσταση Κλάδου Επιθεωρητών 

1. Για τη στελέχωση της κατά το προηγούμενο άρθρο συνι- 
στώμενης Διεύθυνσης, συνιστάται στο Υπουργείο Προεδρίας της 
Κυβέρνησης Κλάδος ΠΕ Επιθεωρητών, ο οποίος περιλαμβάνει 
εννέα (9) θέσεις. Οι θέσεις του Κλάδου αυτού προέρχονται από τη 
μεταφορά πέντε (5) θέσεων του Κλάδου ΠΕ Διοικητικής Οργά¬ 
νωσης, δύο (2) θέσεων κλάδου ΠΕ Κοινωνικού και δύο (2) θέ¬ 
σεων Κλάδου ΠΕΙ Διοικητικού - Οικονομικού του Εθνικού Τυ¬ 
πογραφείου, με αντίστοιχη μείωση των θέσεων των πιο πάνω 
κλάδων. 

2. Οι θέσεις του Κλάδου ΠΕ Επιθεωρητών του Υπουργείου 
Προεδρίας της Κυβέρνησης πληρούνται με μετάταξη υπηρετού- 
ντων υπαλλήλων στους Κλάδους από τους οποίους μεταφέρονται 
θέσεις, με δεκαετή τουλάχιστον υπηρεσία. 

3. Της Διεύθυνσης Επιθεώρησης προΐσταται υπάλληλος του 
Κλάδου ΠΕ Επιθεωρητών. 

4. Των Τμημάτων προΐστανται υπάλληλοι του Κλάδου ΠΕ 
Επιθεωρητών. 

5. Μέχρι τη συγκρότηση του Κλάδου ΠΕ Επιθεωρητών, στη 
Διεύθυνση Επιθεώρησης τοποθετούνται προσωρινώς και προΐ- 
στανται αυτής και του Τμήματος Επιθεώρησης υπάλληλοι του 
Υπουργείου Προεδρίας της Κυβέρνησης του Κλάδου ΠΕ Διοικη¬ 
τικής Οργάνωσης, και υπάλληλος του κλάδου ΠΕ Διοικητικού - 
Οικονομικού του Εθνικού Τυπογραφείου, για το Τμήμα Επιθεώ¬ 
ρησης του Εθνικού Τυπογραφείου. 

Άρθρο 3 

Σύσταση - Κατάργηση Τμημάτων 

1. Στο Υπουργείο Προεδρίας της Κυβέρνησης συνιστώνται τα 
παρακάτω Τμήματα, υπαγόμενα στη Διεύθυνση Διοικητικού: 

α. Τμήμα Εκπαίδευσης 

β. Τμήμα Γραμματείας Ελεγκτών Δημόσιας Διοίκησης 
. Τμήμα Γραμματείας Μετατάξεων και Επανακρίσεων 
. Τμήμα Διοίκησης Προσωπικού Β' 

ε. Τμήμα Οργάνωσης και Απλούστευσης Διαδικασιών. 

2. Στο Υπουργείο Προεδρίας της Κυβέρνησης συνιστάται Τμήμα 
Διαχείρισης Υλικού, που υπάγεται στη Διεύθυνση Οικονομικού, 
καθώς και αυτοτελές Τμήμα Ιατρείου. 

3. Το Τμήμα Οργάνωσης και Προγραμματισμού, που προβλέ- 
πεται στο άρθρο Ϊ9 του Π.Δ. 320/1988, καταργείται. 

Άρθρο 4 

Αρμοδιότητες Τμήματος Εκπαίδευσης 

1. Οι αρμοδιότητες του Τμήματος Εκπαίδευσης είναι ο προ¬ 
γραμματισμός, η οργάνωση και εκτέλεση εκπαιδευτικών προ¬ 
γραμμάτων για την επαγγελματική κατάρτιση όλων των υπαλ¬ 
λήλων του ΥΠ.Π.Κ. και η διαρκής συνεργασία με τις εκπαιδευτι¬ 
κές μονάδες του Εθνικού Κέντρου Δημόσιας Διοίκησης και ειδι¬ 
κότερα: 

α. Η οργάνωση και εκτέλεση των προγραμμάτων εισαγωγι¬ 
κής εκπαίδευσης των υπαλλήλων, τόσο πριν την ανάληψη υπηρε¬ 
σίας ή εντός του πρώτου εξαμήνου από την ημερομηνία ανάληψης 
υπηρεσίας το αργότερο, με σκοπό τη γενική ενημέρωση, όσο και 
οποτεδήποτε μετά τη συμπλήρωση δύο (2) μηνών υπηρεσίας και 
μέχρι τη λήξη της διετούς δοκιμαστικής υπηρεσίας, σε συνεργα¬ 
σία και με το Εθνικό Κέντρο Δημόσιας Διοίκησης. 

β. Η ευθύνη οργάνωσης και εκτέλεσης των προγραμμάτων ει¬ 
σαγωγικής εκπαίδευσης των υπαλλήλλων των Ν.Π.Δ.Δ., που 
έχουν λιγότερες από 1.000 οργανικές θέσεις μονίμων υπαλλή¬ 
λων και εποπτεύονται από το Υπουργείο. 

γ. Η οργάνωση και εκτέλεση, σε συνεργασία με το Ινστιτούτο 


Διαρκούς Επιμόρφωσης, κοινών προγραμμάτων εισαγωγικής 
εκπαίδευσης για υπαλλήλους περισσοτέρων Υπουργείων ή 
Ν.Π.Δ.Δ., με βάση τη συνάφεια των αντικειμένων ή για θέματα 
κοινού ενδιαφέροντος. 

δ. Η οργάνωση και εκτέλεση προγραμμάτων επιμόρφωσης ει¬ 
δικού ενδιαφέροντος από τους Υπαλλήλους του Υπουργείου και 
τους υπαλλήλους των Ν.Π.Δ.Δ. που εποπτεύονται από αυτό. Στα 
προγράμματα αυτά μπορεί να περιλαμβάνονται, σε συνεργασία 
με το Ινστιτούτο Διαρκούς Επιμόρφωσης, και θέματα γενικού εν¬ 
διαφέροντος, όταν τούτο κρίνεται σκόπιμο ή οικονομικώς συμφέ¬ 
ρον. 

ε. Η οργάνωση και εκτέλεση προγραμμάτων επαγγελματικής 
εξειδίκευσης των υπαλλήλων του Υπουργείου και των εποπτευο- 
μένων από αυτό Ν.Π.Δ.Δ., εφόσον αυτά έχουν λιγότερες από 
1.000 οργανικές θέσεις μονίμων υπαλλήλων, σε αντικείμενα της 
υπηρεσίας τους. 

στ. Η οργάνωση και εκτέλεση, σε συνεργασία με την Εθνική 
Σχολή Δημόσιας Διοίκησης, προγραμμάτων προαγωγικής εκ¬ 
παίδευσης των υπαλλήλων της κατηγορίας ΠΕ του Υπουργείου 
και των εποπτευομένων από αυτό Ν.Π.Δ.Δ., εφόσον αυτά έχουν 
λιγότερες από 1.000 οργανικές θέσεις μονίμων υπαλλήλων. Τα 
προγράμματα αυτά μπορεί να οργανώνονται και κατά κύκλους 
Υπουργείων με βάση τη συνάφεια του αντικειμένου τους. 

ζ. Η μέριμνα για τη μετεκπαίδευση των υπαλλήλων του 
Υπουργείου (ή του Ν.Π.Δ.Δ.), στις περιπτώσεις που αυτή κρίνε- 
ται αναγκαία για τη διεύρυνση των επιστημονικών ή τεχνικών 
τους γνώσεων, που είναι πρόσφορες για την καλύτερη αντιμετώ¬ 
πιση των αναγκών της υπηρεσίας, ή την ειδίκευσή τους σε σύγ¬ 
χρονες τεχνικές διοίκησης και τεχνολογίας. 

η. Η μέριμνα για την μεταπτυχιακή εκπαίδευση των υπαλλή¬ 
λων του Υπουργείου (ή του Ν.Π.Δ.Δ.) κατηγορίας ΠΕ ή ΤΕ σε 
ΑΕΙ της ημεδαπής ή της αλλοδαπής για τη λήψη μεταπτυχιακού 
τίτλου σπουδών, συναφούς με το αντικείμενο του Υπουργείου (ή 
του Ν.Π.Δ.Δ.). 

θ. Η μέριμνα για την έκδοση απόφασης με την οποία ορίζεται 
το διδακτικό προσωπικό των εκπαιδευτικών προγραμμάτων που 
εκτελεί το Υπουργείο (ή το Ν.Π.Δ.Δ.), εφόσον δεν ανήκει στο δι¬ 
δακτικό προσωπικό του Εθνικού κέντρου Δημόσιας Διοίκησης. 

Άρθρο 5 

Αρμοδιότητες Τμήματος Διοίκησης Προσωπικού Β' 

1. Οι αρμοδιότητες του Τμήματος Διοίκησης Προσωπικού Β' 
είναι: 

α. Η εφαρμογή των μέτρων για την τήρηση του θερινού, χειμε¬ 
ρινού, ελαστικού ωραρίου εργασίας των υπαλλήλων. 

β. Η παροχή πάσης φύσεως αδειών. 

γ. Η μέριμνα για την μετακίνηση στο εσωτερικό ή εξωτερικό 
του προσωπικού. 

δ. Η απόσπαση από και προς το Υπουργείο Προεδρίας της Κυ¬ 
βέρνησης πάσης φύσεως προσωπικού. 

2. Το Τμήμα Διοίκησης Προσωπικού που προβλέπεται στο άρ¬ 
θρο 12 του Π.Δ. 320/1988 μετονομάζεται σε Τμήμα Διοίκησης 
Προσωπικού Α’, και σκεί τις υπόλοιπες αρμοδιότητες που προ- 
βλέπονται από την παράγραφο 1 του άρθρου 12 του Π. Δ/τος. 
320/1988. 

Άρθρο 6 

Αρμοδιότητες Τμήματος Γραμματείας Σώματος 
Ελεγκτών Δημόσιας Διοίκησης 

Αρμοδιότητες του πιο πάνω Τμήματος είναι: 

α. Τήρηση πρωτοκόλλου εισερχόμενης και εξερχόμενης αλλη¬ 
λογραφίας. 

_ β. Διακίνηση της αλληλογραφίας. 

γ. Μέριμνα για την ασφάλεια, καθαριότητα και ευταξία του 
κτιρίου. 

Άρθρο. 7 

Αρμοδιότητες Τμήματος Γραμματείας Μετατάξεων 
και Επανακρίσεων 

Αρμοδιότητες του πιο πάνω Τμήματος είναι η γραμματειακή 
υποστήριξη των Επιτροπών Μετατάξεων αρμοδιότητας Υπουρ¬ 
γείου Προεδρίας της Κυβέρνησης και των Επιτροπών Δευτερο¬ 
βάθμιας Κρίσης που προβλέπονται από το άρθρο 12 του Ν. 
1232/82, το άρθρο 18 του Ν. 1476/84 και λειτουργούν στο 
Υπουργείο Προεδρίας της Κυβέρνησης, και ειδικότερα: 

α. Η τήρηση πρωτοκόλλου εισερχόμενης και εξερχόμενης αλ¬ 
ληλογραφίας. 

β. η διακίνηση *της αλληλογραφίας. 

γ. Η μέριμνα για την τήρηση των ημερησίων διατάξεων Πρα¬ 
κτικών των Επιτροπών και αποστολής των φακέλλων υποθέσεων 
στις ενδιαφερόμενες υπηρεσίες. 

δ. Η τήρηση πρωτοκόλλου εισερχομένης και εξερχομένης αλ¬ 
ληλογραφίας. 

ε. Η τήρηση ονομαστικών καταστάσεων των κρινομένων από 
τις Επιτροπές Δευτεροβάθμιας κρίσης κατά φορέα προέλευσής 
τους. 

Άρθρο 8 

Τμήμα Οργάνωσης και Άπλούστευσης Διαδικασιών 

Αρμοδιότητες του Τμήματος είναι: 

α. Η οργάνωση των Υπηρεσιών του Υπουργείου και των επο- 
πτευομένων από αυτό νομικών προσώπων σε συνεργασία με τις 
κατ’ αντικείμενο αρμόδιες Διευθύνσεις και τα οικεία Νομικά Πρό¬ 
σωπα. 

β. Η μέριμνα για τη μεταβίβαση αρμοδιοτήτων του Υπουρ¬ 
γείου στις περιφερειακές υπηρεσίες. 

γ. Η εκτίμηση των αναγκών σε θέσεις προσωπικού και επεξερ¬ 
γασία στοιχείων για την αριθμητική σύνθεση και μεταβολή του 
προσωπικού του Υπουργείου και των εποπτευομένων νομικών 
προσώπων καθώς και η πρόβλεψη της αριθμητικής εξέλιξης του 
προσωπικού. 

δ. Η μελέτη, υπόδειξη και παρακολούθηση εφαρμογής μέτρων 
για την απλούστευση γραφειοκρατικών τύπων και διαδικασιών 
και την κατάργηση περιττών διατυπώσεων, σε συνεργασία με τις 
κατ’ αντικείμενο αρμόδιες υπηρεσίες. 

ε. Ο καθορισμός, σε συνεργασία με τις κατ’ αντικείμενο αρμό¬ 
διες υπηρεσίες, των δικαιολογητικών που κατά περίπτωση απαι¬ 
τούνται να υποβάλλουν οι συναλλασόμενοι, με τη διοίκηση, πολί¬ 
τες. 

στ. Η μελέτη των χρησιμοποιουμένων- εντύπων και εισήγηση 
για τη βελτίωση και τυποποίησή τους. Σχεδίαση νέων απλου- 
στευμένων εντύπων, ιδιαίτερα των απαραίτητων στις συναλλαγές 
των πολιτών με τις υπηρεσίες. 

ζ. Η μελέτη και εισήγηση μέτρων για την καθιέρωση προσφο¬ 
ρότερων μεθόδων εργασίας για την ταχύτερη διεκπεραίωση των 
διοικητικών ενεργειών. 

η. Η μέριμνα για την ανάπτυξη και εφαρμογή από τις κατ’ 
αντικείμενο αρμόδιες υπηρεσίες σύγχρονων τεχνικών μεθόδων 
(όπως π.χ. μέτρηση εργασίας, επιχειρησιακή έρευνα, ανάλυση 
κόστους - ωφέλειας, εργονομία κ.λπ.), για την αύξηση της παρα¬ 
γωγικότητας. 

θ. Η εισήγηση μέτρων για τη βελτίωση των συνθηκών εργα¬ 
σίας. 

ι. Η παρακολούθηση των τεχνολογικών εξελίξεων στον τομέα 
της μηχανοργάνωσης - πλην του υλικού αυτόματης επεξεργασίας 
στοιχείων - έρευνα της αγοράς και τήρηση στοιχείων για τις τε¬ 
χνικές προδιαγραφές και τις δυνατότητες των μηχανημάτων 
γραφείου και εισήγηση για τον εκσυγχρονισμό του μηχανικού 
εξοπλισμού. 


ια. Η μέριμνα για την εκκαθάριση και μικροφωτογράφηση των 
αρχείων των Υπηρεσιών του Υπουργείου. 

Άρθρο 9 

Τμήμα Διαχείρισης Υλικού 

1. Αρμοδιότητες του Τμήματος είναι: 

α. Παρακολούθηση της αποθήκης και υποβολή εγκαίρων αι¬ 
τημάτων προς τη Δ/νσή Οικονομικού για την ικανοποίηση των 
υπαρχουσών αναγκών των υπηρεσιών του Υπουργείου Προε¬ 
δρίας της Κυβέρνησης ως και των αναφερομένων στην παρ. 4 του 
άρθρου 12 του Π.Δ. 320/1988 υπηρεσιών. 

β. Υποβολή προτάσεων στη Διεύθυνση Οικονομικού για την 
κατάρτιση των προϋπολογισμών κάθε έτους καθώς και για την 
σύνταξη Ενιαίου Προγράμματος Προμηθειών. 

γ. Παραλαβή από τις μόνιμες ή ευκαιριακές Επιτροπές παρα¬ 
λαβής, των πάσης φύσεως υλικών, αναλωσίμων και μη και η διά¬ 
θεσή τους στις επί μέρους οργανικές μονάδες των υπηρεσιών. 

2. Στην παρ. 2 του άρθρου 10 του Π.Δ/τος 64/1990 και 
μετά τις λέξεις «μονάδων του Υπουργείου» προστίθεται η φράση 
«καθώς και του προϋπολογισμού Δημοσίων Επενδύσεων». 

Άρθρο 10 
Προϊστάμενοι 

1. Στα Τμήματα Εκπαίδευσης, Διοίκησης Προσωπικού Β’, και 
Οργάνωσης και Απλούστευσης Διαδικασιών προΐστανται υπάλ¬ 
ληλοι Κλάδου ΠΕ Διοικητικής Οργάνωσης. 

2. Στα τμήματα Γραμματείας Ελεγκτών Δημόσιας Διοίκησης, 
Γραμματείας Μετατάξεων και Επανακρίσεων, και Διαχείρισης 
Υλικού προΐστανται υπάλληλοι του Κλάδου ΔΕ Διοικητικού - Λο¬ 
γιστικού. 

3. Στο Αυτοτελές Τμήμα Ιατρείου προΐσταται ιατρός επί θη¬ 
τεία που προβλέπεται από το άρθρο 29 του Π.Δ. 320/1988. 

Άρθρο 11 
Σύσταση Θέσεων 

Στο Υπουργείο Προεδρίας της Κυβέρνησης συνιστώνται τριά¬ 
ντα (30) θέσεις στον Κλάδο ΔΕ Διοικητικό - Λογιστικό. 

Στον Υπουργό Προεδρίας της Κυβέρνησης αναθέτουμε τη δη¬ 
μοσίευση και εκτέλεση του παρόντος Διατάγματος. 

, Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤΙΑΔΗΣ ΕΒΕΡΤ ΠΑΝΑΓΙΩΤΗΣ ΔΕΛΗΜΗΤΣΟΣ 

--♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 93 (2) 

Τροποποίηση και συμπλήρωση του αριθμ. 89/1987 Προεδρικού 
Διατάγματος «Όργανα που αποφασίζουν ή γνωμοδοτούν και 
ειδικές ρυθμίσεις σε θέματα έργων που εκτελούνται από την 
«ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΑΣ» (ΑΤΕ) (Ά 49). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 3 του άρθρου 19 του Ν. 
1418/1984 «Δημόσια έργα και ρυθμίσεις συναφών θεμάτων» 
(Α’ 23). 

2. Την αριθμ. Υ1052/2.5.1990 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων Αχιλλέα Καρα¬ 
μανλή» (Β' 311), όπως τροποποιήθηκε και συμπληρώθηκε με 
την αριθμ. Υ 1087/28.5.1990 απόφαση (Β’ 334). 

3. Την υπ’ αριθμ. 681/1990 γνωμοδότηση του Συμβουλίου 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


της Επικράτειας με πρόταση του Υπουργού Γεωργίας και του 
Αναπληρωτή Υπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Οι περιπτώσεις α,β και γ της παραγράφου 1 του άρθρου 3 
του Π.Δ. 89/1987 αντικαθίσταται, ως ακολούθως: 

«α) Έναν Υποδιευθυντή της Διεύθυνσης Τεχνικών Έργων 
ΑΤΕ, ως Πρόεδρο, που ορίζεται με τον αναπληρωτή του με την 
απόφαση συγκρότησης. 

β-γ) Δύο Προϊσταμένους Τμημάτων της Δ/νσης Τεχνικών 
Έργων ΑΤΕ που ορίζονται με τους αναπληρωτές τους με την 
απόφαση συγκρότησης». 

2. Στο άρθρο 3 του αυτού Π.Δ. 89/1987 προστίθεται παρά¬ 
γραφος 8 που έχει ως ακολούθως: 

«8. Η θητεία των μελών του Τεχνικού Συμβουλίου ορίζεται 
διετής». ,. 

Άρθρο 2 

1. Η περίπτωση (β) της παραγράφου 1 του άρθρου 4 του Π.Δ. 
89/87 αντικαθίσταται, ως ακολούθως: 

«β. Τον Προϊστάμενο της Διεύθυνσης Τεχνικών Έργων που 
ορίζεται με τον αναπληρωτή του». 

2. Η παράγραφος 4 του άρθρου 4 του αυτού Π.Δ. 89/87 αντι¬ 
καθίσταται, ως ακολούθως: 

«4. Το Τεχνικό Συμβούλιο Έργων παρέχει τη γνώμη του στις 
αιτήσεις θεραπείας, στην έγκριση παρεκκλίσεων, στο χαρακτηρι¬ 
σμό έργου ως ειδικής φύσεως, στην ανάθεση καθηκόντων τεχνι¬ 
κού συμβούλου καθώς και σε κάθε θέμα που παραπέμπει σ’ αυτό 
ο Διοικητής.» 

3. Στο άρθρο 4 του αυτού Π.Δ. 89/87 προστίθεται παράγρα¬ 
φος 6 που έχει,’ως ακολούθως: 

«Η θητεία τών μελών του Τεχνικού Συμβουλίου του παρόντος 
άρθρου ορίζεται διετής.» 

' Άρθρο 3 

Η παράγραφος 2 του άρθρου 5 του Π.Δ. 89/87 αντικαθίστα¬ 
ται ως ακολούθως: 

«2. Η Προΐσταμένη Αρχή μπορεί να συγκροτεί στην έδρα της 
επιτροπής διαγωνισμού σε ετήσια βάση. Με απόφαση της Προϊ- 
σταμένης Αρχής μπορεί η επιτροπή να ασκεί και καθήκοντα Επι¬ 
τροπής Εισήγησης για Ανάθεση ανεξαρτήτως προϋπολογισμού 
έργου καθώς και για δημοπρασία έργου που γίνεται στην έδρα 
μιας μόνο υπηρεσίας, εκτός της έδρας της Προϊσταμένης Αρχής 
και ο προϋπολογισμός του έργου δεν υπερβαίνει το όριο μέχρι το 
οποίο γίνονται δεκτές εργοληπτικές επιχειρήσεις Β' τάξης». 

Άρθρο 4 

Χρόνος ισχύος των προσφορών 

Ο χρόνος ισχύος των προσφορών που προβλέπεται στα εδάφια 
1 και 2 της παρ. 2 του άρθρου 23 του Π.Δ. 609/1985 μπορεί με 
τη διακήρυξη να ορίζεται σε 90 και 150 ημέρες αντίστοιχα. 

Άρθρο 5 

Υπογραφή σύμβασης 

Η σύμβαση εκτέλεσης του έργου μπορεί να υπογραφεί και σε 
προθεσμία μικρότερη από δεκαπέντε (15) ημέρες που προβλέπε- 
ται στην παρ. 2 του άρθρου 26 του Π.Δ. 609/85, εφόσον τούτο 
προβλέπεται από τη διακήρυξη. 

Άρθρο 6 

Ποσοστό εργολαβικού οφέλους 

Για την εφαρμογή του β’ εδαφίου της παρ. 4 του άρθρου 5 του 
Π.Δ. 609/85 ορίζεται το ποσοστό για γενικά έξοδα και όφελος 
του εργολάβου σε 18% για όλες τις περιπτώσεις. 


Άρθρο 7 
Ποινικές, ρήτρες 

Το ύψος των ποινικών ρητρών μπορεί με τη διακήρυξη να ορί¬ 
ζεται μέχρι το διπλάσιο από αυτό που προβλέπεται στις παρ. 9, 
10 και 11 του άρθρου 36 του Π.Δ. 609/85. 

Άρθρο 8 
Έναρξη ισχύος 

Η ισχύς του Διατάγματος αυτού αρχίζει από τη δημοσίευσή 
του στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΓΕΩΡΓΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΙΧ. ΠΑΠΑΚΩΝΣΤΑΝΤΙΝΟΥ ΑΧΙΛΛΕΑΣ ΚΑΡΑΜΑΝΛΗΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 94 * (3) 

Περί Οργανώσεως των Υπηρεσιών της Πανελλήνιας Έκθεσης 
Λαμίας (ΠΕΛ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 214/75 «περί ιδρύσεως Νομικού Προ¬ 
σώπου Δημοσίου Δικαίου, υπό την επωνυμία «Πανελλήνιος Έκ- 
θεσις Λαμίας» (ΦΕΚ 259/Α/1975). 

2. Τις διατάξεις του άρθρου 17 παραγρ. 1 του Ν. 1320/1983 
«Πρόσληψη στο Δημόσιο Τομέα και άλλες διατάξεις» (ΦΕΚ 6/ 
Α/1983). 

3. Τις διατάξεις του άρθρου 9 παραγρ. 10 του Ν. 1586/1986 
«Βαθμολογική διάρθρωση των θέσεων του Δημοσίου. Νομικών 
Προσώπων Δημοσίου Δικαίου και των Οργανισμών Τοπικής Αυ¬ 
τοδιοίκησης και άλλες διατάξεις» (ΦΕΚ 37/Α/86). 

4. Τις διατάξεις του άρθρου 24 παραγρ. 5 του Ν. 1558/85 
«Κυβέρνηση και Κυβερνητικά Όργανα» (ΦΕΚ 137/Α/ 
1985). 

5. Τις διατάξεις του άρθρου 13 παραγρ. 2 του Ν. 1735/1987 
«Προσλήψεις στο δημόσιο τομέα, κοινωνικός έλεγχος στη δημό¬ 
σια διοίκηση, πολιτικά δικαιώματα και άλλες διατάξεις» (ΦΕΚ 
195/Α/87). 

6. Το έγγραφο της ΠΕΛ με αριθμό 535/31.7.90 με το οποίο 
μας διαβιβάσθηκε το με αριθμ. 8/25.5.90 πρακτικό του Διοικη¬ 
τικού Συμβουλίου τής ΠΕΛ. 

7. Την αριθμ. Υ. 1140/1051173/1390/10.7.90 (ΦΕΚ 
420/Β/90) απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στον Υφυπουργό Οικονομι¬ 
κών». 

■ 8. Την αριθμ. 666/1990 γνωμοδότηση του Συμβουλίου της 
Επικράτειας, με πρόταση του Υπουργού Προεδρίας της Κυβέρνη¬ 
σης, Υφυπουργού Οικονομικών και Υπουργού Εμπορίου, αποφα¬ 
σίζουμε:· 

Άρθρο 1 

Διάρθρωση Υπηρεσιών 

Οι Υπηρεσίες της Πανελλήνιας Έκθεσης Λαμίας (ΠΕΛ) διαρ¬ 
θρώνονται σε επίπεδο Διεύθυνσης, η οποία συγκροτείται, ως εξής: 

α. Τμήμα Διοικητικού - Οικονομικού. 

β. Τμήμα Εκθετών και Διαφήμισης. 

γ. Γραφείο Τεχνικού. 

, Άρθρο 2» 

Οι αρμοδιότητες της Διεύθυνσης ανάγονται στα παρακάτω θέ¬ 
ματα, τα οποία κατανέμονται μεταξύ των Τμημάτων και του 
Γραφείου, ως εξής: · ' 

α. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ: 

Στην αρμοδιότητα του Τμήματος Διοικητικού - Οικονομικού 
ανήκουν: 

- Κάθε θέμα που αφορά την κατάσταση του κάθε φύσεως προ¬ 
σωπικού της ΠΕΛ. 

- Κατάρτιση και παρακολούθηση του προϋπολογισμού και κα¬ 
τάρτιση του Ισολογισμού και Απολογισμού της ΠΕΛ. 

- Μέριμνα για την σύμφωνα με τις κείμενες διατάξεις είσπραξη 
των κάθε φύσεως εσόδων και πραγματοποίηση δαπανών ως και 
εκκαθάριση των αποδοχών και λοιπών αποζημιώσεων του προ¬ 
σωπικού. 

- Μέριμνα για την στέγαση και συντήρηση των γραφείων των 
Υπηρεσιών και της Έκθεσης και την διάθεση των απαιτουμένων 
χώρων στους εκθέτες και λοιπούς συμμετέχοντες στην Έκθεση. 

- Μέριμνα για την προμήθεια, διαχείριση και συντήρηση των 
εφοδίων και των κάθε φύσεως υλικών, τα οποία είναι απαραίτητα 
για την λειτουργία της Υπηρεσίας και της Έκθεσης. 

- Παρακολούθηση των εισαγομένων στο χώρο της Έκθεσης 
εκθεμάτων και των εμπορικών πράξεων πού διενεργούνται σ’ 
αυτή. 

β. ΤΜΗΜΑ ΕΚΘΕΤΩΝ ΚΑΙ ΔΙΑΦΗΜΙΣΗΣ: 

Στην αρμοδιότητα του Τμήματος Εκθετών και Διαφήμισης 
ανήκουν: 

- Μέριμνα για την προσέλευση εκθετών, οι οποίοι συμμετέχουν 
είτε απ’ ευθείας, είτε με αντιπροσώπους βάσει του Γ ενικού Κανο¬ 
νισμού Συμμετοχής Εκθετών. 

- Μέριμνα για την επίδειξη κάθε είδους γεωργικών μηχανη¬ 
μάτων και της επιτελουμένης προόδου στον τομέα της εκμηχάνι¬ 
σης της γεωργίας και γενικά της γεωργικής τεχνολογίας, τόσο 
στο εσωτερικό όσο και στο εξωτερικό. 

- Παρακολούθηση των εργασιών της επιτροπής βράβευσης 
και τήρηση των πρακτικών. 

- Παροχή πληροφοριών σχετικά με τις συμμετοχές. 

- Συγκέντρωση των στοιχείων που αφορούν τις συμμετοχές 
για κατάρτιση γενικών στατιστικών πινάκων μετά το τέλος κάθε 
εκθεσιακής περιόδου της Έκθεσης ως και στοιχείων χρήσιμων 
σχετικά με την διαφήμιση της ΠΕΛ. 

- Παραλαβή των δηλώσεων συμμετοχής, τήρηση φακέλλων 
συμμετοχών και προεργασία σε ότι αφορά τους εκμισθούμενους 
χώρους. 

- Διάθεση των δελτίων εκθετών και βοηθών αυτών. 

- Μελέτη και σύνταξη σχεδίου προγράμματος διαφήμισης στον 
τύπο και γενικώτερα της προβολής κάθε περιόδου μέσα στα προ- 
βλεπόμενα όρια από τον προϋπολογισμό της ΠΕΑ. 

- Επιμέλεια της εκτύπωσης και της έκδοσης διαφόρων εντύ¬ 
πων διαφημιστικού περιεχομένου της ΠΕΛ των ετήσιων οδηγιών 
και κανονισμών αυτής και του κάθε φύσης διαφημιστικού εντύπου 
υλικού της ΠΕΛ. 

- Μέριμνα για την στέγαση των επισκευών της ΠΕΛ σε συνερ¬ 
γασία με την Τουριστική Αστυνομία. 

- Μέριμνα για την οργάνωση καλλιτεχνικών προγραμμάτων 
για την ψυχαγωγία των επισκεπτών της ΠΕΛ, καθώς και τουρι¬ 
στικών εκδρομών. 

- Συγκέντρωση όλων των στοιχείων των υπηρεσιών.της ΠΕΛ 
και κατάρτιση στατιστικών πινάκων, οι οποίοι δίνουν πλήρη ει¬ 
κόνα της δράσης και της κίνησης αυτής. 

γ. ΓΡΑΦΕΙΟ ΤΕΧΝΙΚΟΥ: · 

Στην αρμοδιότητα του Γραφείου Τεχνικού ανήκουν: 

- Σύνταξη αρχιτεκτονικών μελετών, στατιστικών, ηλεκτρομη- 
χανολογικών εσωτερικής διαρρύθμισης και διακόσμησης των πε¬ 
ριπτέρων και γενικά η τεχνικά οργάνωση αυτών. 

- Κατάρτιση προϋπολογισμού των έργων και λοιπών εκδηλώ¬ 
σεων των παραπάνω μελετών. 

- Μέριμνα για την επιλογή των αναδοχών εκτέλεσης έργων 


και προμήθειας υλικού, την κατάρτιση σχετικών συμβάσεων και 
η υπεύθυνη επίβλεψη των έργων, αυτών. ■ 

’ Άρθρο 3. 

Οι θέσεις του μόνιμου προσωπικού κατά κατηγορίες και κλά¬ 
δους, ορίζονται ως εξής: 

ΚΑΤΗΓΟΡΙΑ ΠΕ: 

- Κλάδος ΠΕ Διοικητικού - Οικονομικού θέσεις έξι (6) 

- Κλάδος ΠΕ Μηχανικών θέσεις δύο (2) 

ΚΑΤΗΓΟΡΙΑ ΔΕ: 

- Κλάδος ΔΕ Διοικητικού - Λογιστικού θέσεις τρεις.(3) 

- Κλάδος ΔΕ Προσωπικού Η/Υ, 

Ειδικότητας Χειριστών Η/Υ θέσεις μία (1) 

- Κλάδος ΔΕ Τεχνικός θέσεις δύο (2) 

ΚΑΤΗΓΟΡΙΑ ΥΕ: 

- Κλάδος ΥΕ Επιμελητών θέσεις μία (1) 

- Κλάδος ΥΕ Προσωπικού Καθαριότητας θέσεις μία (1) 

- Κλάδος ΥΕ Εργατών θέσεις μία (1) 

- Κλάδος ΥΕ Φυλάκων - Νυκτοφυλάκων θέσεις δύο (2) 

Άρθρο 4. 

Προσωπικό με σύμβαση εργασίας Ιδιωτικού Δικαίου ορισμέ¬ 
νου χρόνου, για κάλυψη παροδικής φύσεως εποχιακών αναγκών, 
που διέπεται από τις διατάξεις του Ν. 993/79, του Ν. 1735/87 
και του ΠΔ 313/89. 

Το ανώτατο όριο προσωπικού με σύμβαση εργασίας ιδω.τικού 
δικαίου ορισμένου χρόνου που μπορεί να προσλαμβάνεται από την 
Πανελλήνια Έκθεση Λαμίας (ετήσια Πανελλήνια Έκθεση και τυ¬ 
χόν κλαδικές εκθέσεις), για την κάλυψη παροδικής φύσεως επι- 
χιακών αναγκών, καθορίζεται ως εξής: 

α) Μέχρι 34 εργάτες, υποχρεωτικής εκπαίδευσης. 

"β) Μέχρι 21 φύλακες, υποχρεωτικής εκπαίδευσης. 

γ) Μέχρι 12 καθαρίστριες, υποχρεωτικής εκπαίδευσης. 

δ) Μέχρι 16 εκδότριες εισιτηρίων, δευτεροβάθμιας εκπαίδευ¬ 
σης. 

ε) Μέχρι 6 τηλεφωνήτριες, δευτεροβάθμιας εκπαίδευσης. 

στ) Μέχρι 5 ελεγκτές εισιτηρίων, δευτεροβάθμιας εκπαίδευ- 
σης. 

ζ) Μέχρι 6 υπάλληλοι γραφείου, δευτεροβάθμιας εκπαίδευ- 
σης. ’ 

Άρθρο 5 

Προσόντα διορισμού 

Τα προσόντα διορισμού σε θέσεις μονίμου και ιδιωτικού δι¬ 
καίου ορισμένου χρόνου προσωπικού, ορίζονται τα κατά ειδικό¬ 
τητα προβλεπόμενα στις διατάξεις του ΠΔ 194/1988 (ΦΕΚ 
84/Α/1988). 

Άρθρο 6 

Προϊστάμενοι Υπηρεσιών 

1. Της Δ/νσης της ΠΕΛ, πρόστανται υπάλληλοι του Κλάδου 

ΠΕ Διοικητικού - Οικονομικού. 1 

2. Των Τμημάτων, προΐστανται υπάλληλοι του Κλάδου ΠΕ 
Διοικητικού - Οικονομικού ή ΔΕ Διοικητικού - Λογιστικού. 

3. Του Γραφείου Τεχνικού, προΐστανται υπάλληλοι του Κλά¬ 
δου ΠΕ Πολιτικών - Μηχανικών ή ΠΕ Μηχανολόγων - Ηλε¬ 
κτρολόγων ή του.Κλάδου ΔΕ Τεχνικού. 

Άρθρο 7. ’ 

Μεταβατικές Διατάξεις. 

Οι κατά την δημοσίευση του παρόντος μόνιμοι υπάλληλοι της 
Πανελλήνιας Έκθεσης Λαμίας κατατάσσονται αυτοδίκαια σε θέ¬ 
σεις αντίστοιχες κατά κλάδους και κατηγορίες που προβλέπονται 
στο άρθρο 3 του παρόντος. 

Από την δημοσίευση του παρόντος καταργείται το Π.Δ. 
1009/77 (ΦΕΚ 340/Α/77). . _ . 

«Περί του Οργανισμού της Πανελληνίου Εκθέσεως Λαμίας 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


(ΠΕΛ)» και κάθε άλλη διάταξη που ρυθμίζει διαφορετικά από το 
παρόν Διάταγμα. 

Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Μ. ΕΒΕΡΤ Π. ΔΕΛΗΜΗΤΣΟΣ 

ΕΜΠΟΡΙΟΥ 

Αθ. ΞΑΡΧΑΣ 


ΑΠΟΦΑΣΕΙ Σ 

(4) 

Έγκριση ίδρυσης νέων Υποκαταστημάτων και θυρίδων Συναλ¬ 
λαγών της ΔΩΡΙΚΗΣ ΤΡΑΠΕΖΑΣ Α.Ε. (θέμα 6). 
(Συνεδρίαση 465/14.1.91) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) τις διατάξεις των άρθρων 1 και 2 (εδάφιο 4) του ΑΝ 
1665/51 «περί λειτουργίας και ελέγχου τραπεζών», 

β) την ΠΔ/ΤΕ 890/1.12.86 «περί καθορισμού κριτηρίων για 
την έγκριση ίδρυσης από τις τράπεζες υποκαταστημάτων και θυ¬ 
ρίδων συναλλαγών τους», 

γ) την ΠΔ/ΤΕ 1674/22.2.90 «περί εγκρίσεως λειτουργίας 
νέας τράπεζας υπό την επωνυμία «ΔΩΡΙΚΗ ΤΡΑΠΕΖΑ Α.Ε.», 

δ) τα από 13.8.90, 28.12.90 και 7.1.91 (ΑΠ 1975, 4010 
και 4042) έγγραφα της ΔΩΡΙΚΗΣ ΤΡΑΠΕΖΑΣ Α.Ε., 

ε) σχετική εισήγηση της Γ.Ε.Τ. (έγγραφό της από 10.1.91 
ΑΠ 4075), αποφάσισε: 

Να εγκρίνει την ίδρυση και λειτουργία από την ΔΩΡΙΚΗ ΤΡΑ¬ 
ΠΕΖΑ Α.Ε. τεσσάρων (4) νέων υποκαταστημάτων και μιας (1) 
θυρίδας συναλλαγών σε τόπους επιλογής της. 

Η ίδρυση και λειτουργία των παραπάνω μονάδων πρέπει να 
πραγματοποιηθεί μέχρι 31 Δεκεμβρίου 1992. Σε περίπτωση που 
η ίδρυση και έναρξη λειτουργίας των εν λόγω μονάδων δεν πραγ¬ 
ματοποιηθεί μέσα στην προαναφερόμενη προθεσμία, η παρεχό¬ 
μενη με την παρούσα απόφαση έγκριση παύει να ισχύει. 

Η ΔΩΡΙΚΗ ΤΡΑΠΕΖΑ Α.Ε. έχει υποχρέωση μέσα σε δεκα¬ 
πέντε (15) ημέρες από την έναρξη λειτουργίας των ανωτέρω μο¬ 
νάδων να την αναγγείλει στην Τράπεζα της Ελλάδος (Διευθύν¬ 
σεις: Νομισματικής Πολιτικής και Τραπεζικών Εργασιών, Γενι¬ 
κής Επιθεώρησης Τραπεζών, Ελέγχου για την Εφαρμογή Συ¬ 
ναλλαγματικών Κανόνων) και να προσδιορίσει την ακριβή διεύ¬ 
θυνση του τόπου εγκατάστασής τους. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 11 Μαρτίου 1991 
Η Γραμματέας 
Μ. ΚΑΡΑΜΠΕΛΑ 


(5) 

Συμπλήρωση της ΠΔ/ΤΕ°720/27.3.86, όπως ισχύει (θέμα 8). 
(Συνεδρίαση 465/14.1.91) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) την ΠΔ/ΤΕ 720/27.3.86 με την οποία τροποποιήθηκαν οι 
διατάξεις της απόφασης ΝΕ 85/5/14.7.75, όπως ισχύει, και 
επιτράπηκε, με τους αναφερόμενους σ’ αυτή όρους, τα δάνεια που 
χορηγούνται για την κατασκευή ή μετασκευή κάθε είδους πλω¬ 
τών μέσων να αυνομολογούνται και σε δραχμές με την προϋπό¬ 
θεση ότι ο δανειοδοτούμενος θα τα εξοφλεί με εισαγωγή μη υπο¬ 
χρεωτικά εκχωρητέου συναλλάγματος, ή με δραχμές στην περί¬ 
πτωση που ο δανειοδοτούμενος εκχωρεί το σύνολο των εσόδων 
του σε συνάλλαγμα στην Τράπεζα της Ελλάδος (ΕΝΠΘ 415/ 
10/20.2.89), 

β) αιτήματα ναυτιλιακών επιχειρήσεων σχετικά με την πα- 
ροχή της δυνατότητας μετατροπής δραχμικών δανείων που 
έχουν συναφθεί στα πλαίσια της απόφασης ΝΕ 85/5/75, όπως 
ισχύει, σε δάνεια με ρήτρα συναλλάγματος, αποφάσισε: 

Να συμπληρώσει τις διατάξεις της ΠΔ/ΤΕ 720/27.3.86, 
όπως ισχύει, ως ακολούθως: 

Επιτρέπεται η μετατροπή δανείων που έχουν συναφθεί σε 
δραχμές από ναυτιλιακές επιχειρήσεις, στα πλαίσια της εν λόγω 
Πράξης, σε δάνεια με ρήτρα συναλλάγματος, με την προϋπόθεση 
ότι η δανειοδοτούμενη επιχείρηση έχει αναλάβει την υποχρέωση 
εξόφλησης του δανείου με εισαγωγή συναλλάγματος μη υποχρε¬ 
ωτικά εκχωρητέου στην Τράπεζα της Ελλάδος. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 11 Μαρτίου 1991 
Η Γραμματέας 
Μ. ΚΑΡΑΜΠΕΛΑ 



( 6 ) 

Τροποποίηση της ΠΔ/ΤΕ 1793/20.8.90 σχετικά με την από¬ 
κτηση από κατοίκους εξωτερικού μη εισηγμένων στο Χρημα¬ 
τιστήριο ομολογιακών τίτλων ελληνικών επιχειρήσεων, (θέ¬ 
μα 9). 

(Συνεδρίαση 465/14.1.91) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 

ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Την ΠΔ/ΤΕ 1793/20.8.90 με την οποία επιτράπηκε η 
διάθεση από τις τράπεζες σε κατοίκους εξωτερικού μη εισηγμέ¬ 
νων στο Χρηματιστήριο ομολογιακών τίτλων ελληνικών επιχει¬ 
ρήσεων καθώς και η χορήγηση του αναγκαίου συναλλάγματος 
για τη μεταφορά στο εξωτερικό του προϊόντος ρευστοποίησης 
τους και εξόφλησης των τοκομεριδίων, με την προϋπόθεση ότι οι 
εν λόγω τίτλοι έχουν ελάχιστη αρχική διάρκεια δύο ετών και προ- 
κειμένου περί των υφιστάμενων ελάχιστη μέχρι τη λήξη τους 
διάρκεια έξι μηνών. 

β) την Οδηγία του Συμβουλίου 88/361/ΕΟΚ της 
24.6.1988, 

γ) το από 14.12.1990 (ΑΠ 2948) έγγραφο της Τράπεζας 
της Ελλάδος (Διεύθυνση Οικονομικών Μελετών), αποφάσισε να 
τροποποιήσει την ΠΔ/ΤΕ 1793/20.8.90 και να καθορίσει τα 
ακόλουθα: 

Οι διατιθέμενοι με μεσολάβηση ή από το υφιστάμενο χαρτοφυ- 

λάχιο χρεωγράφων των εμπορικών τραπεζών ή τραπεζών επεν¬ 
δύσεων σε κατοίκους εξωτερικού μη εισηγμένοι στο Χρηματιστή¬ 
ριο ομολογιακοί τίτλοι ελληνικών επιχειρήσεων πρέπει να έχουν 
ελάχιστη αρχική διάρκεια δύο ετών ανεξαρτήτως του υπολειπό- 
μενου μέχρι τη λήξη τους χρονικού διαστήματος. 

Οι λοιποί όροι της ΠΔ/ΤΕ 1793/20.8.ν0 παραμένουν αμε¬ 
τάβλητοι. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα, 12 Μαρτίου 1991 
Η Γραμματέας 
Μ. ΚΑΡΑΜΠΕΛΑ 

-♦- 

(7) 

Έγκριση έκδοσης από την Τράπεζα Εργασίας πιστωτικού δελ¬ 
τίου (κάρτας) για συναλλαγές στην Ελλάδα και στο εξωτερικό 
(θέμα 10). 

(Συνεδρίαση 465/14.1.91) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
0 ΠΙΣΤΩΤΙΚΩΝ ΘΕΜΑΤΩΝ 


πεζας της Ελλάδος (ΑΠ 4140) με το οποίο αναφέρει ότι κρϊνεται 
σκόπιμη η παρουσία της στην Αλβανία λόγω των πρόσφατων με- 
ταρυθμίσεων και του πολυπληθούς ελληνικού στοιχείου της πε¬ 
ριοχής και ζητεί την έγκριση ίδρυσης και λειτουργίας Γραφείων 
Αντιπροσωπείας στα Τίρανα και το Αργυρόκαστρο με σκοπό τη 
βελτίωση των διμερών οικονομικών και εμπορικών σχέσεων και 
την υποβοήθηση των ελληνικών επιχειρήσεων που επιθυμούν να 
δραστηριοποιηθούν στη χώρα αυτή, αποφάσισε να εγκρίνει την 
ίδρυση από την Εθνική Τράπεζα της Ελλάδος Γραφείων Αντιπρο¬ 
σωπείας στα Τίρανα-και στο Αργυρόκαστρο προς επίτευξη των 
προαναφερόμενων σκοπών. 

Το ύψος του χορηγούμενου συναλλάγματος για την κάλυψη 
των δαπανών εγκατάστασης και λειτουργίας των παραπάνω 
Γραφείων θα καθορίζεται, από την Επιτροπή Συναλλάγματος της 
Τράπεζας της Ελλάδος, μετά από σχετική αίτηση της Εθνικής 
Τράπεζας της Ελλάδος. 

Η εν λόγω τράπεζα έχει υποχρέωση μέσα σε δεκαπέντε (15) 
μέρες από την έναρξη λειτουργίας των ανωτέρω Γραφείων Αντι¬ 
προσωπείας να την αναγγείλει στην Τράπεζα της Ελλάδος (Διεύ¬ 
θυνση Νομισματικής Πολιτικής και Τραπεζικών Εργασιών) και 
να προσδιορίσει την ακριβή διεύθυνση του τόπου εγκατάστασής 
τους. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αφού έλαβε υπόψη: 

α) Τις αποφάσεις ΝΕ 46/3/8.9.72 και ΤΠ 302/8/9.4.82, 
όπως ισχύουν, με τις οποίες καθορίζονται οι όροι και προϋποθέ¬ 
σεις εφαρμογής του θεσμού των τραπεζικών πιστωτικών δελ¬ 
τίων. 

β) το περιεχόμενο του από 5.12.90 (ΑΠ 2837) εγγράφου της 
Τράπεζας Εργασίας, αποφάσισε τα εξής: 

Εγκρίνεται η έκδοση από την Τράπεζα Εργασίας πιστωτικού 
δελτίου (κάρτας) με την επωνυμία «ΕΡΓΟΚΑΡΤΑ/ 
ΕΚΟΟΟΑΚϋ - νΐδΑ» για την καταβολή μετρητών και παροχή 
πιστώσεων στο εσωτερικό καθώς και για την πληρωμή δαπανών 
ή ανάληψη μετρητών από Έλληνες κατόχους της στο εξωτερικό, 
μέσα στα ανώτατα κατά περίπτωση επιτρεπόμενα όρια και σύμ¬ 
φωνα με τους όρους και τις προϋποθέσεις των αποφάσεων ΝΕ 
46/3/8.9.72 και ΥΠ 302/8/9.4.82 όπως ισχύουν. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ο Πρόεδρος Τα μέλη Ο Γραμματέας 

Ακριβές Αντίγραφο 

Αθήνα, 12 Μαρτίου 1991 

Ο Γραμματέας 
Π. ΚΥΡΙΑΚΟΠΟΥΛΟΣ 

-*- 

( 8 ) 

Έγκριση ίδρυσης Γραφείων Αντιπροσωπείας (ΚερΓβΒβηΙβΙϊνβ 

ΟίΓιοε) από την Εθνική Τράπεζα της Ελλάδος στην Αλβανία 

(θέμα 1). 

(Συνεδρίαση 466/21.1.91) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 

ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη το από 16.1.91 έγγραφο της Εθνικής Τρά¬ 


Ο Πρόεδρος Τα μέλη Η Γραμματέας 

Ακριβές Αντίγραφο 

Αθήνα, 11 Μαρτίου 1991 

Η Γ ραμματέας 
Μ. ΚΑΡΑΜΠΕΛΑ 

—-♦- - 

( 9 ) 

Διάθεση από τις τράπεζες κεφαλαίων τόυς για την αγορά μετο¬ 
χών της Ανώνυμης Εταιρίας Αποθετηρίων Τίτλων (θέμα 3). 

(Συνεδρίαση 468/20.2.91) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Το Ν. 1892/90 (άρθρο 56 - Αποθετήρια - Εταιρία Αποθε¬ 
τηρίων). 

β) το 734/91 (ΑΠ 4323) έγγραφο του Χρηματιστηρίου 
Αξιών Αθηνών, αποφάσισε τα ακόλουθα: 

Επιτρέπεται η διάθεση κεφαλαίων από τις τράπεζες για την 
αγορά, σύμφωνα ^χε το Ν. 1892/90, μετοχών της Ανώνυμης 
Εταιρίας Αποθετηρίων Τίτλων, κυριότητας τού Χρηματιστηρίου 
Αξιών Αθηνών. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. > 

Ο Πρόεδρος Τα μέλη Η Γραμματέας 

Ακριβές Αντίγραφο 

Αθήνα, 12 Μαρτίου 1991 

Η Γραμματέας 
Μ. ΚΑΡΑΜΠΕΛΑ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΙΕΧ ' 

104 32 

22.3211 ΥΡΕΤ <3Β 

λειτουργούν καθημερινά αηό 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Γιο φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: , 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας άηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόόιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


31 Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

10.000 Δρχ. 500 

19.000 » 950 

6.000 » 300 

18.000 » 900 

12.000 » 600 

6.000 » 300 

3.000 » 150 

6.000 » 300 

1.500 » 75 

40.000 » 2.000 

85.000 » 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















